Komisijas dienestu darba dokuments - Pavaddokuments Priekšlikums Eiropas Parlamenta un Padomes regula, ar kuru groza Regulu (EK) Nr. 648/2004, lai pielāgotu to Regulai (EK) Nr. … par vielu un maisījumu klasificēšanu, marķēšanu un iepakošanu, un ar ko groza Direktīvu 67/548/EEK un Regulu (EK) Nr. 1907/2006 - Kopsavilkums ietekmes novērtējumam attiecībā uz GHS ieviešanu kopienas tiesību aktos {COM(2007) 613 galīgā redakcija} {SEC(2007) 1337} /* SEC/2007/1338 galīgā redakcija */





[pic] | EIROPAS KOPIENU KOMISIJA | Briselē, 17.10.2007 SEC(2007) 1338 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES REGULA, ar kuru groza Regulu (EK) Nr. 648/2004, lai pielāgotu to Regulai (EK) Nr. … par vielu un maisījumu klasificēšanu, marķēšanu un iepakošanu, un ar ko groza Direktīvu 67/548/EEK un Regulu (EK) Nr. 1907/2006 KOPSAVILKUMS IETEKMES NOVĒRTĒJUMAM ATTIECĪBĀ UZ GHS IEVIEŠANU KOPIENAS TIESĪBU AKTOS {COM(2007) 613 galīgā redakcija}{SEC(2007) 1337} KOMISIJAS DIENESTU DARBA DOKUMENTS KOPSAVILKUMS IETEKMES NOVĒRTĒJUMAM ATTIECĪBĀ UZ GHS IEVIEŠANU KOPIENAS TIESĪBU AKTOS Vispārējās saskaņotās Ķīmisko vielu klasificēšanas un marķēšanas globāli harmonizētās sistēmas (GHS), ko 2003. gada jūlijā oficiāli pieņēma ANO Ekonomikas un sociālo lietu padome ( ECOSOC ), mērķis ir visā pasaulē pēc vienādiem kritērijiem klasificēt ķīmisko vielu bīstamību un ar marķējumu to darīt zināmu, lai veicinātu to atbildīgu lietošanu. Tas visā pasaulē veicinās tirdzniecību ar ķīmiskajām vielām un vienlaikus aizsargās cilvēku veselību un vidi. Šis ietekmes novērtējums attiecas uz GHS ieviešanu ES ar ierosināto regulu un tai sekojošajiem grozījumiem citos saistītajos Kopienas tiesību aktos par ķīmiskajām vielām („pakārtotajos tiesību aktos”). Tā pamatā ir RPA un London Economics veiktais ietekmes novērtējuma pētījums un Komisijas dienestu pašu veiktais darbs, piemēram, par ķīmisko vielu reglamentējošo pakārtoto tiesību aktu nozīmi un par tīmeklī veiktajā aptaujā sniegtajām atbildēm. Analīze liecina, ka ilgtermiņā GHS ieviešana šķiet lietderīga, jo (kārtējie) ieguvumi, kas ir ar tirdzniecību saistīti izmaksu ietaupījumi tirdzniecībā, galu galā pārsniegs ieviešanas vienreizējās izmaksas. Izmaksu ietaupījumu, kas visos vērtējumos uzņēmumam ir vidēji dažas darba dienas gadā, dod to reglamentējošo šķēršļu ievērojama samazināšana tirdzniecībai, kurus visā pasaulē rada klasifikācijas un marķēšanas atšķirības.. Tātad tas dos plašākas iespējas ķīmisko vielu tirdzniecībai ar valstīm ārpus ES un tādējādi, izmantojot labāku ES rūpniecības ārējo konkurētspēju, veicinās lielāku izaugsmi un darbavietas. Tomēr īstenošanas izmaksas jākontrolē tā, lai sasniegtu neto ieguvumus arī pārskatāmā nākotnē un lai izvairītos no nevajadzīgiem izdevumiem un administratīvās sloga MVU. Galvenais, ir vajadzīga vienmērīga pāreja no esošās sistēmas uz VSS, ar kuru saglabā pašreizējo augsto vides un veselības aizsardzības līmeni un mazina slogu uzņēmumiem. Pārejas periodam jābūt divos secīgos – attiecīgi vielām un maisījumiem paredzētos posmos, kas būtu tā izveidoti, lai novērstu lielākās apstrādājamības problēmas, pieļautu sinerģijas ar klasifikācijas pārskatiem saistībā ar REACH reģistrācijas ieviešanu un lai saskaņotu tempu ar GHS ieviešanu citās pasaules daļās, lai nezaudētu daļu tirdzniecības priekšrocību. Ietekmes novērtējumā atbalsta, ka attiecībā uz vielām nosaka tādu pārejas periodu, kurš sakrīt ar REACH klasifikācijas un marķējumu saraksta termiņu. Īsāku pārejas periodu būtu grūti īstenot praksē, un varētu rasties vajadzība atkārtoti marķēt ievērojamu daudzumu esošo krājumu. Turklāt garāks pārejas periods radītu problēmas maisījumu ražotājiem, kuri vēlas ātri ieviest GHS. Attiecībā uz maisījumiem paredzētajam pārejas periodam sekojošo posmu novērtējumā atbalsta 4½ gadu laikposmu. Skaidrs, ka it kā neilgs maisījumiem paredzētā pārejas perioda pagarinājums pēc šā laikposma rada pieaugošu slogu no divu klasifikācijas sistēmu vienlaicīgas vadīšanas, tādējādi aizēnojot atbrīvojumu maisījumu piegādātājiem, tostarp daudziem MVU, kas darbojas garās piegādes ķēdēs, lai pielāgotos vajadzīgajām izmaiņām un izlīdzinātu izmaksas. Īsāks periods nozīmētu, ka tikai nedaudzi maisījumu piegādātāji varēs gūt labumu no tādu vielu un maisījumu GHS klasifikācijas, kuras saņemtas, izmantojot piegādes ķēdi. laikposmam Arī sabiedriskajā apspriešanā, kurā piedalījās ieinteresētās personas, kas lielākoties atbalsta vidēja garuma pārejas periodus, sniegtās atbildes liecina, ka priekšroka ir dota 4 ½ gadu laikposmam..